10) Vagyongazdálkodási feladatok
(Vagyongazdálkodási Főosztály)



[bookmark: _GoBack]BFVK Zrt. közszolgáltatás: 825001

A címkód a Budapest Főváros Vagyonkezelő Központ Zrt. közszolgáltatási szerződésének kiadásait tartalmazza, alcímekre bontva.

· Ingatlanértékesítés és portfólió kezelés: 825001003 
A BFVK Zrt. az ingatlanértékesítés és portfólió kezelés feladatának végzése során a Budapest Főváros Önkormányzata tulajdonában álló egyes, az önkormányzat hatályos vagyonrendeletében meghatározott társasági részesedések kezelését végzi. Ennek keretében részt vesz e társaságok közgyűlésein, illetve taggyűlésein, ahol az önkormányzat érdekeinek megfelelő döntések meghozatalát kezdeményezi, illetve az önkormányzat érdekeinek megfelelően szavaz; elvégzi továbbá azoknak az ingatlanoknak és üzletrészeknek az értékesítését, amelyekkel az önkormányzat megbízza: 415.512 ezer Ft;

· Lakásgazdálkodási feladatok: 825001004 
A feladat a Fővárosi Önkormányzat tulajdonában lévő nyugdíjasházak, tömbházak, III. ker. Gázgyári lakótelep, társasházi és egyéb lakások üzemeltetésére fordított dologi kiadások fedezetét tartalmazza: közmű díjak, víz, villany, csatorna, gáz, BFVK Zrt. üzemeltetési díja, valamint karbantartási költségek 1.650.959 ezer Ft;

· Vagyongazdálkodási feladatok: 825001005 
A BFVK Zrt. kezelésében lévő, nem lakáscélú ingatlanok üzemeltetésének és hasznosításának fedezete, mely magában foglalja a közmű díjakat, víz, villany, csatorna, gáz költségeket, BFVK Zrt. üzemeltetési díját, valamint karbantartási stb. költségeket: 1.105.032 ezer Ft;

· Karbantartási, takarítási feladatok: 825001008
A Fővárosi Önkormányzat épületének karbantartási, takarítási feladatai ellátásához szükséges költségeket tartalmazza: 314.747 ezer Ft;

· Rác Fürdő projekttel kapcsolatos feladatok: 825001009
A feladat a BFVK Zrt. által fizetendő szakértői feladatok költségének fedezetét tartalmazza: 111.942 ezer Ft.

Mindösszesen: 3.598.192 ezer Ft.



DHK-s tartozások: 880301

A DHK Hátralékkezelő és Pénzügyi Szolgáltató Zrt.  fizetési meghagyásos eljárásokat indított a bérlők által 2012. január 1. után felhalmozott tartozások tekintetében együttesen a bérlővel és a Fővárossal szemben azzal, hogy a Főváros, mint mögöttes kötelezett, sortartó kezesként a főkötelezettel, bérlővel szembeni végrehajtás behajthatatlansága esetén köteles fizetni. 
A fizetési meghagyásokkal szemben a Főváros ellentmondással élt, így az eljárások perré alakultak, ahol a Főváros sortartási kifogást nyújtott be annak érdekében, hogy a bíróság arra kötelezze a DHK-t, hogy elsőként a bérlővel, mint főkötelezettel szemben érvényesítse igényét és a behajthatatlanság igazolását követően fordulhasson csak a Főváros, mint mögöttes kötelezett, sortartó kezes ellen.
A közüzemi díjak megfizetése címen indított perekben már született olyan jogerős ítélet, amely kötelezettként másodsorban a Fővárosi Önkormányzatot jelöli meg.



Pályázati támogatással vásárolt bérlakások kiadásai: 880601
A bérlőkkel szembeni követelések érvényesítése érdekében felmerülő költségek (perköltségek, végrehajtás, fizetési meghagyás, igazgatási szolgáltatási díjak) valamint az üres lakások közüzemi díjainak fedezetét tartalmazza. 


Közraktárak: 882101

A BÁLNA Budapest Épületegyüttessel kapcsolatban folyamatban lévő ügyek jogi tevékenységének fedezetére biztosított összeget tartalmazza.


Fővárosi Önkormányzat tulajdonában lévő lakások üzemeltetése: 883401

A bérlőkkel szembeni követelések érvényesítése érdekében felmerülő perköltségre, eljárási díjakra, végrehajtásra, fizetési meghagyásra, igazgatási szolgáltatási díjakra, pályázati úton történő bérlakások bérbeadásához szükséges hirdetésekre, a megkötendő bérleti szerződések közjegyzői okiratba foglalásának díjára, bérlakások karbantartására, bérlőkijelölési joggal érintett lakások esetén felmerülő, illetve az üres lakások közös költségének, közüzemi díjainak fedezetére tervezett összegeket tartalmazza. 

[bookmark: _Hlk267982]
Vállalkozási és vagyonkezelés feladatok: 887401

A Vagyongazdálkodási Osztály által kezelt ingatlanokra fordított kiadások összegeit tartalmazza: bérleti díj, közüzemi díjak, közös költség, állagmegóvás, műszaki felügyelet, őrzés költsége, jogi szolgáltatások díjai, vázrajz készíttetése, egyéb díjak (földhivatali díjak, perköltség, végrehajtási költség).


Kisajátítás, korlátozási kártalanítás, valamint a kisajátítást megelőző kártalanítás adás-vétellel: 887601

Az 1997. évi LXXVIII. törvény 30. §. alapján indított kártalanítási kérelmek finanszírozására - a Közigazgatási Hivatal határozatai, a Fővárosi Bíróság ítéletei, adás - vételi szerződés és egyéb bizonylatok (számlák) alapján - tervezett működési előirányzatot tartalmazza (pl. kamat, kártérítés). 


Lakásmobilitás: 889001

A Fővárosi tulajdonú, illetve bérlőkijelölési joggal érintett nyugdíjasházi lakások bérlőinek kiköltözése esetén fizetendő pénzbeli térítésre (40 000 ezer Ft), az 1993. évi LXXVIII. törvény (Lakástörvény) 23. §. (3) bekezdése alapján az oktatási intézményekben lévő, szolgálati jelleggel bérbeadott lakások kiváltására (15 000 ezer Ft) tartalmaz fedezetet.


Ingatlanvásárlás, vagyonkezelés és követelésérvényesítés céltartaléka: 913201

A címkód az ingatlanvásárlásra szolgáló tartalékként tervezett összeget tartalmazza. Fővárosi Önkormányzat elővásárlási jogának érvényesítése, ingatlan vásárlás, ingatlan csere esetén, ill. követelésérvényesítésre használható fel az összeg.




ENVIRODUNA Kft.: 825102

A címkód az Enviroduna Kft. – mint a BVV Zrt. jogutódja – a Gázgyári területen ellátott vagyongazdálkodási feladatainak költségeit foglalja magába: üzemeltetés, karbantartás, hasznosítás, valamint a szerződés alapján nyújtott működési támogatás összegét. 


Budapesti Vállalkozásfejlesztési Közalapítvány támogatása: 838502

A közalapítvány a budapesti mikro-, kis- és középvállalkozások fejlesztésére létrehozott szervezet, amely vállalkozói információs szolgáltatásokat, kedvezményes finanszírozást nyújt mikro- és kisvállalkozások számára, vállalkozói tudásbázist működtet. Az előirányzat a közalapítvány működéséhez biztosított, vissza nem térítendő támogatást tartalmazza. 


REK Kft. szakmai feladatai: 847902

Rác Fürdő és Hotel tulajdonjogának megszerzésére nyújtott visszatérítendő támogatási kölcsön.  
